Document ID: /roh_data/filtered/Bilingualer_Corpus_interleaved-it-rm.jsonl.gz/1455

This is a text translated from Italian to Rumantsch Grischun.
In occasione del pensionamento di Peter Baumgartner, capo dell'Ufficio per la natura e l'ambiente

Dopo sedici anni al vertice dell'Ufficio cantonale per la natura e l'ambiente dei Grigioni, a fine agosto il Dr. Peter Baumgartner si ritirerà in pensione. Durante la sua attività ha lasciato nel Cantone dei Grigioni un'impronta indelebile nell'appianamento tra le esigenze ecologiche e quelle economiche.

Quale ex direttore nell'industria chimica, il Dr. Baumgartner ha instaurato un rapporto con la protezione dell'ambiente e le con questioni di sicurezza nella chimica. Il 1° gennaio 1993, dopo il dottorato, il chimico e manager industriale ha assunto l'incarico di Rudolf Gartmann, primo grande esperto in materia di acque e di ambiente dei Grigioni. Il Dr. Baumgartner ha assunto la direzione dell'Ufficio dopo una fase di intensa strutturazione della sicurezza ambientale, in un contesto che generalmente richiedeva uno "Stato snello" e che dai servizi pubblici esigeva grandi sforzi di risparmio. In questa fase di consolidamento dei progressi raggiunti, il Dr. Baumgartner ha costantemente adeguato l'organizzazione del suo Ufficio alle esigenze del momento garantendo che la protezione dell'ambiente venisse gestita con un elevato grado di efficienza.

Al momento dell'assunzione della sua carica era in fase di conclusione la realizzazione di un'ampia rete di impianti di depurazione delle acque. Quando nel 1995 sono stati garantiti per l'ultima volta sussidi federali agli impianti di depurazione delle acque, grazie alla pianificazione lungimirante del Dr. Baumgartner, il Cantone dei Grigioni ha potuto presentare alla Confederazione domande di sussidio per numerosi progetti. In seguito, e fino a oggi, grazie ai sussidi federali è stato possibile realizzare diversi ampliamenti e rinnovi di impianti di depurazione delle acque. Nel settore dello smaltimento dei rifiuti si è dovuto applicare il divieto di discariche per rifiuti urbani combustibili, previsto dalla legge federale, e si è dovuta introdurre la tassa sui sacchi dell'immondizia, in parte contro la volontà dei consorzi regionali per la gestione dei rifiuti e dei comuni.

Al Dr. Baumgartner stava particolarmente a cuore la sensibilizzazione della comunità su temi ambientali. Con dati aggiornati sull'inquinamento ambientale, pubblicati su "Umwelt Info" e sul sito www.umwelt-gr.ch, ha incrementato notevolmente la regolare diffusione di informazioni dell'Ufficio e ha posto l'accento sulla formazione in materia di ambiente nelle scuole. Ha avvicinato la popolazione alle esigenze dell'ambiente con presentazioni in grado di risvegliare l'interesse del pubblico, come ad esempio nel 1995, in occasione dell'Anno della protezione della natura dell'ONU, della protezione delle acque sotterranee a Coira e Samedan, nonché della HIGA a Coira, con mostre speciali sui rifiuti (1995), sull'inquinamento dell'aria (1998), sullo sviluppo sostenibile (2000) e sull'acqua (2003).

Con l'integrazione del Servizio per la protezione della natura e del paesaggio, gestito autonomamente fino al 2003, il Dr. Baumgartner ha curato i dossier sui parchi Biosfera Val Müstair e Parc Ela, Adula e Beverin, nonché sulla Swiss Tectonic Arena Sardona, diventata patrimonio naturale dell'UNESCO nel 2008.

Quale ex costruttore di impianti industriali, lo hanno reso felice tutti i casi in cui si sono potuti registrare progressi nella protezione ambientale per mezzo di impianti tecnici su base economica. Così è stato, ad esempio, quando nel 1999, nell'impianto di depurazione delle acque di Coira, lo spargimento di fanghi di depurazione nell'agricoltura è stato sostituito dalla messa in esercizio di un impianto per essiccazione su scala industriale, oppure quando, nell'impianto di incenerimento dei rifiuti di Trimmis, con l'autorizzazione d'esercizio per il secondo forno è stato creato il presupposto per bruciare i rifiuti dei Grigioni nel Cantone stesso, o quando sono stati autorizzati impianti per l'utilizzo dell'energia contenuta negli scarti verdi o nella biomassa. Nei grandi progetti, che hanno un forte impatto sull'ambiente, la natura e il paesaggio quali centrali idroelettriche, impianti per gli sport invernali, strade, condotte, progetti di estrazione di ghiaia, grazie a miglioramenti e limiti nell'ambito della protezione dell'ambiente si è spesso riusciti a minimizzare gli interventi in modo da poter realizzare detti progetti.

Poiché questo compito si trova continuamente in tensione tra quanto richiesto dagli interessi di salvaguardia e da quelli di utilizzazione, il lavoro di ambientalista naturalmente non sempre porta solo gioie. La flessibilità, l'abilità nel condurre trattative nonché la capacità di adattarsi velocemente a situazioni inaspettate hanno portato il Dr. Baumgartner a svolgere il suo incarico sempre con piena convinzione e con uno slancio giovanile.

Consigliere di Stato Claudio Lardi, Direttore del Dipartimento dell'educazione, cultura e protezione dell'ambiente

Remo Fehr sarà il nuovo capo dell'Ufficio per la natura e l'ambiente

Il successore di Peter Baumgartner quale capo dell'Ufficio per la natura e l'ambiente sarà Remo Fehr, finora vicecapo ufficio e capo della Sezione aria/rumori/radiazioni. Il fisico quarantasettenne è cresciuto a Walenstadt (SG) e ha studiato al Politecnico di Zurigo.

Organo: Dipartimento dell'educazione, cultura e protezione dell'ambiente

Fonte: it Dipartimento dell'educazione, cultura e protezione dell'ambiente

Data: 27.08.2008

Per la pensiun da Peter Baumgartner, il manader da l'uffizi chantunal per la natira e l'ambient

Suenter esser stà durant sedesch onns a la testa da l'uffizi chantunal per la natira e l'ambient dal Grischun va dr. Peter Baumgartner la fin d'avust en pensiun. Durant sia activitad ha el influenzà decisivamain l'equiliber tranter ils interess ecologics ed ils interess economics en il chantun Grischun.

Sco anteriur directur en l'industria chemica ha dr. Baumgartner sviluppà sia relaziun cun la protecziun da l'ambient e cun las dumondas da la segirezza da chemia. Il chemicist promovì e manager industrial ha surpiglià il 1. da schaner 1993 sia incumbensa da Rudolf Gartmann, ch'è stà l'emprim protectur superiur da l'aua e da l'ambient dal Grischun. Dr. Baumgartner ha surpiglià la direcziun da l'uffizi - suenter ina fasa d'in svilup intensiv en il champ da la protecziun da l'ambient - en in ambient che pretendeva en general structuras effizientas e che dumandava dals posts da servetsch publics grondas stentas da spargn. En questa fasa da consolidaziun dals progress cuntanschids ha dr. Baumgartner adattà currentamain l'organisaziun da l'uffizi a las pretensiuns actualas e garantì che la protecziun da l'ambient vegnia resguardada cun in aut grad d'effizienza.

Tar sia entrada en uffizi era la finiziun d'ina rait cumpletta da sereneras en elavuraziun. Cura ch'èn vegnidas garantidas l'ultima giada l'onn 1995 contribuziuns federalas per las sereneras, ha il chantun Grischun pudì inoltrar a la confederaziun - grazia a la planisaziun lucida da dr. Baumgartner - dumondas da contribuziun per numerus projects. Silsuenter han ins pudì realisar fin l'onn current cun agid da contribuziuns federalas numerus engrondiments e numerusas renovaziuns da sereneras. En il sectur dals ruments ha stuì vegnir realisà il scumond da deponer ils ruments chasans combustibels ch'era vegnì pretendì dal dretg federal ed ha stuì vegnir introducida la taxa per la dismessa da satgs da rument, per part cunter la veglia da las corporaziuns regiunalas per la gestiun da ruments e da las vischnancas.

In giavisch fitg impurtant da dr. Baumgartner è stà da sensibilisar la publicitad per temas da l'ambient. El ha agiuntà a las infurmaziuns regularas da l'uffizi - tras l'infurmaziun davart l'ambient e tras la pagina d'internet www.umwelt-gr.ch - datas actualas davart la grevezza per l'ambient ed ha mess in accent sin l'educaziun da l'ambient en las scolas. El ha fatg enconuschent la populaziun cun las dumondas da l'ambient e quai cun agid da preschentaziuns attractivas, sco p. ex. l'onn 1995, en occasiun da l'onn da la protecziun da la natira proclamà da l'ONU, davart la protecziun da l'aua sutterrana a Cuira ed a Samedan sco er a chaschun da la HIGA a Cuira cun exposiziuns spezialas davart il rument (1995), davart l'impestaziun da l'aria (1998), davart il svilup persistent (2000) e davart l'aua (2003).

Cun l'integraziun dal post spezialisà per la protecziun da la natira e da la cuntrada, ch'era in uffizi independent fin l'onn 2003, ha el surpiglià l'incumbensa da s'occupar dals dossiers dals parcs biosfera Val Müstair e parc Ela e dals parcs Adula e Beverin sco er da l'arena tectonica svizra Sardona ch'è vegnida recepida l'onn 2008 sco patrimoni natiral mundial da la UNESCO.

Sco anteriur construider d'indrizs en l'industria ha el gì sentiments da ventira en tut quels cas, en ils quals ins ha pudì far progress en la protecziun da l'ambient cun agid da stabiliments tecnics e d'ina basa economica. Quai è per exempel stà il cas, cura ch'il sterner la glitta da serenera en l'agricultura ha pudì vegnir remplazzà a partir da l'onn 1999 dal nov indriz dad ina halla da sientar industriala en la serenera a Cuira u cura ch'è vegnida stgaffida - cun la permissiun da manaschi per la 2. lingia da pignas dal stabiliment per arder ruments a Trimmis - la premissa d'arder il rument dal Grischun en il chantun u cura ch'ils stabiliments per l'utilisaziun da l'energia ch'è cuntegnida en il rument verd u en la biomassa han pudì vegnir approvads. Tar ils projects gronds che strapatschan fermamain l'ambient, la natira e la cuntrada sco las ovras electricas, ils stabiliments per il sport d'enviern, las vias, ils conducts ed ils projects per l'explotaziun da gera èsi savens reussì da realisar ils projects cun minimar las intervenziuns en l'ambient tras meglieraziuns e tras cundiziuns a favur da la protecziun da l'ambient.

La lavur sco protectur chantunal da l'ambient e da la natira na fa natiralmain betg adina mo plaschair, damai che questa incumbensa sa chatta en il champ da tensiun permanent tranter las pretensiuns dals interess da la protecziun e dals interess da l'utilisaziun. Tras sia flexibilitad, tras ses dun da contractar e tras l'abilitad da sa reglar svelt cun situaziuns nunspetgadas, ha dr. Baumgartner adina pudì ademplir sia incumbensa cun frestga persvasiun e cun schlantsch giuvenil.

Cusseglier guvernativ Claudio Lardi, schef dal departament d'educaziun, cultura e protecziun da l'ambient

Remo Fehr daventa nov manader da l'uffizi per la natira e l'ambient

Successur da Peter Baumgartner sco manader da l'uffizi per la natira e l'ambient daventa Remo Fehr, el è enfin ussa il vicemanader da l'uffizi ed il manader da la partiziun aria/canera/radiaziun. Il fisicher da 47 onns è creschì si a Walenstadt (SG) ed ha studegià a la SPF a Turitg.

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

Data: 27.08.2008